Marx Aru

Marx Aru (sündinud 8. novembril 2002) on eesti võrkpallur. 2022. aastast kuulub ta Eesti võrkpallikoondisse ja hooajast 2024/25 mängib Prantsusmaa meistriliiga klubis Tourcoing Lille Métropole. Aru alustas võrkpalliga tegelemist noorena Krista Kallase ja hiljem Selver Tallinna Spordikoolis Marko Vantsi juhendamisel. Selver Tallinna Spordikooliga osaleti omavanuste Eesti meistri- ja karikavõistlustel ja Balti karikavõistlustel, kus oldi üldiselt medalitel. Aru kuulus aastatel 2017–2020 Eesti noormeestekoondisse (sündinud 2001 ja hiljem), kelle treenerid olid Toomas Jasmin ja Raigo Tatrik. 2017. aastal toodi U17 koondisega Eestile ajaloo esimene EEVZA meistritiitel. Koondis osales omavanuste EM-valikturniiridel, kuid finaalturniirile ei pääsetud. Aru kuulus esmakordselt Eesti võrkpallikoondise kandidaatide hulka 2020. aastal. Esimestes mängudes osales 2022. aasta koondise suvel. 2023. aastal esindas ta Eestit Euroopa meistrivõistluste finaalturniiril. Aru liitus Selver Tallinna meeskonnaga juba 15-aastaselt (hooaeg 2017/18), kuid peale mõnda hooaega loobus ta võrkpallist 2019. aasta kevadel. Ta naasis meistriliiga tasemel võrkpalli 2020. aasta alguses Selver Tallinna ridades, keda esindas 2022. aastani. Peale seda kuulus ta aastatel 2022–2024 Selver Tallinna ja TalTechi ühismeeskonda Selver/TalTech. Nende võitkondadega on ta tulnud kahekordseks Eesti- (2023 ja 2024) ja Balti meistriks (2021 ja 2024) ning korra Eesti karikavõitjaks (2020). Hooajaks 2024/25 sõlmis ta oma esimese välislepingu ning siirdus Prantsusmaa meistriliiga klubisse Tourcoing Lille Métropole. Balti liiga 2020/21 Selver Tallinnaga 2023/24 Selver/TalTechiga Eesti meistrivõistlused 2020/21 Selver Tallinnaga 2022/23 Selver/TalTechiga 2023/24 Selver/TalTechiga Eesti karikavõistlused 2020/21 Selver Tallinnaga 2021/22 Selver Tallinnaga 2022/23 Selver/TalTechiga 2023/24 Selver/TalTechiga Individuaalsed auhinnad 2022/23 Eesti meistrivõistluste parim temporündaja 2023/24 Balti liiga parim temporündaja Eesti parim noorvõrkpallur noormeestest: 2022. HERE WE GO 🔥 TLM Volley Ball Instagram, 20.06.2024. Märt Roosna: Pesamuna annab aru. Kuidas kahel korral võrkpallist lahkunud Marx Aru ikkagi EM-ile lendas Eesti Võrkpalli Liit, 31.08.2023. Marx Aru Sporditulemused (vaadatud 13.04.2024). Poisid 01 Eesti Võrkpalli Liidu arhiiv (vaadatud 13.04.2024). Kuni 17-aastased noormehed tõid Eestile esimese EEVZA meistritiitli ERR arhiiv, 25.06.2017. Eesti U-17 võrkpallikoondis lõpetas valiksarja suure võiduga ERR arhiiv, 16.04.2017. U-18 võrkpallikoondise peatreener: kaks geimi jäid kripeldama ERR, 10.01.2018. Eesti võrkpallijuuniorid pääsesid EM-valikturniiril järgmisesse faasi ERR, 11.01.2020. Anu Säärits: Võrkpallimeeskonna peatreener: peame olema ambitsioonikad ja võitlema ERR, 01.07.2020. Eesti meeste rahvuskoondis 2022 Eesti Võrkpalli Liit (vaadatud 13.04.2024). Kaspar Ruus: DELFI VIDEO PERUGIAST | EM-i debütandid Marx Aru ja Johan Vahter: homme näitame, milleks valmis oleme Delfi, 29.08.2023. Karl Rinaldo: INTERVJUU | Spordi juurde naasnud Selveri põhimees: mullu suruti liiga palju võrkpalli peale, aga nüüd tuli igatsus ala vastu tagasi Võrkpall24, 04.02.2020. Gunnar Leheste: „Pikalt olin kahevahel, kas mulle üldse meeldib võrkpall. Mõistus tuli pähe tagasi.“ Marx Aru lendab koondisesuve järel lõpuks pesast välja Delfi, 01.05.2024. Aasta võrkpallurid on Kertu Laak ja Oliver Venno ERR, 16.01.2022. Marx Aru Mängija profiil CEV kodulehel Instagram Marx Aru Volleybox